  Майя Бывальцева 9-тӥ коньывуонлы Удмуртиын эшшо 138 адями выль короанавирус инфекциез вормыны быгатӥз. Выль черламъёс – 116 адями. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Висёнэз Ижкарысь 48 адямилэсь шедьтӥзы, Воткаысь – 15, Пичи Пурга ёросысь – 13, Глазкарысь – укмыс, Можгаысь – тямысь, Шаркан ёросысь – вить муртлэсь. Быдэн кык учыр Сарапулын, Балезино, Вотка, Дэри, Красногорск, Ува ёросъёсын пусйизы. Глаз, Эгра, Кизнер, Можга, Сарапул, Якшур-Бдья ёросъёсын быдэн одӥг черламъёсты шараязы. Куинь адями кулӥз: воргоронлы 60 арес вал, кышномуртъёслы – 72 но 89 арес Туннэ нуналлы Удмуртиын выль коронавирус инфекциен черлан 6 сюрс 391 учыр лабораториосын зэматэмын. 4 сюрс 296 адями кулӥз. Та дыре 93-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  